**ЕВРОПА – ГЕОГРАФСКИ ПОЛОЖАЈ, ГРАНИЦЕ И ВЕЛИЧИНА**

***(прочитати стране 135-138, одговори на питања стр. 138 и преписати тезе у свеску):***

- Основни подаци су: површина је 10.500.000 км² (шесто место – иза је само Аустралија), број становника 745.000.000 (тренутно 3. место после Азије и Африке), а по густини насељености 71 становник/км² (друго место после Азије).

- Европа је добила назив од старе асирске речи Ереб – „земља заласка Сунца“.

- Евроазија је назив за јединствену континенталну целину коју чине Европа и Азија. Због различитог

историјског развоја, Европа и Азија се издвајају као засебни континенти.

-Географски положај – Европа се налази на северној и највећим делом на источној Земљиној полулопти у

умереном топлотном појасу.

-Математичко-географски положај Европе: најсевернија тачка је Нордкап 71°10' N (Норвешка);

најјужнија тачка је рт Пунта де Тарифа 36°00' N (Шпанија);

најзападнија тачка је рт Рока 9°30' W (Португалија);

најисточнија тачка је на Уралу 67°00' E (Русија).

-Границе Европе према Азији на истоку су планина и река Урал, Каспијско језеро, планина Кавказ (највиши

врх Европе је Елбрус 5.642 м), Црно море, мореуз Босфор, Мраморно море, мореуз Дарданели и Егејско

море, са југа је запљускује Средоземно море, Гибралтарски мореуз (одваја Европу од Африке), са запада је

запљускује Атлантски океан, а са севера Северни ледени океан.

-Европа се протеже коз три часовне зоне.

-Стари свет је назив за Европу, Азију и Африку, а Нови свет је Америка, Аустралија и Антарктида.

* **Усликане тезе и одговоре на питања у свесци слати на мој e-mail: [sizor@sbb.rs](mailto:sizor@sbb.rs), а остала комуникација је преко вибера.**
* **Посетите страницу <https://www.shtreber.com/Geografija-za-sesti-razred> има занимљивих ствари и логовање је лако и бесплатно !**
* **Посетите обавезно страницу** [**https://online.seterra.com/en/vgp/3007**](https://online.seterra.com/en/vgp/3007) **на којој можете вежбати где се која држава налази. Називи држава су на енглеском језику, па можете на овај начин вежбати и њега. Уз помоћ ове игрице ће те научити где се која држава налази и заставе држава Европе.**

**НАПОМЕНА !!! Косово и Метохија су саставни део Републике Србије и овде је грешком приказано као одвојени део, супротно Уставу наше државе Републике Србије !!!**